ஒட்டியம்பாக்கம் பெரிய ஏரி

ஒட்டியம்பாக்கம் பெரிய ஏரி (Ottiyambakkam Big Lake) என்பது தமிழ்நாட்டின் செங்கல்பட்டு மாவட்டம் மதுரப்பாக்கம் காட்டுப் பகுதியில் அமைந்துள்ள ஒரு ஏரி ஆகும். இது சுமார் 200 ஏக்கர் பரப்பளவில் அமைந்துள்ளது. இது பறவை நோக்கலுக்கு ஏற்ற ஒரு ஏரி ஆகும்.Lake tourism, PRINCE FREDERICK, தி இந்து, February 17, 2017 

 சூழலியல் 
இந்த ஏரி சற்று அமைதியான இடத்தில் அமைந்துள்ளது. ஏரி நீரானது கழிவு நீர் கலக்காமல் தூய்மையாக உள்ளது. ஏரித்திண்டின் மேற்குப் புறம் பரந்து விரிந்த நீர்நிலையும், காட்டுப் பகுதியும் அமைந்துள்ளன. இதன் கிழக்குப் புறம் வயல் வெளிகளும், புல்வெளிகளும், புதர்காடுகளும் உள்ளன. 

இந்த ஏரியில் நீர்ப்பறவைகள், காட்டுப் பறவைகள், தரைப்பறவைகள், வேட்டைப் பறவைகள் போன்ற பலவகைப் பறவைகள் காணப்படுகின்றன.  மழைக்காலங்களில் ஏரியில் நீர் நிறைந்து காணப்படும் இந்த ஏரியில் நிரந்தரமாக வாழும் புள்ளி மூக்கு வாத்து போன்ற பறவைகள் மட்டுமல்லாமல், குளிர்காலத்தில் வடக்கன் ஊசிவால், கார்கனி வாத்து போன்ற வாத்தினங்கள் இந்த ஏரிக்கு வலசை வருகின்றன. ஏரியில் கிழக்குப் பகுதியில் வயல் நெட்டைக்காலி, வானம்பாடி, ஆள்காட்டி, வாலாட்டி போன்ற  பலவகையான தரைப்பறவைகள் காணப்படுகின்றன. இந்த ஏரியில் வேட்டையாடி உண்ண கொண்டைத் தேன் பருந்து, பாம்புத் திண்ணிக் கழுகு, பூஞ்சைப் பருந்து, இந்தியப் பெரும் புள்ளிக்கழுகு, மீன் பருந்து, வெள்ளைக்கண் வைரி போன்ற வேட்டையாடிப் பறவைகள் வருகின்றன. இந்த ஏரியில் 172 வகைப் பறவைகள் காணப்பட்டுள்ளது செய்யபட்டுள்ளது.ஓர் ஏரியின் ராஜா! சி. ஸ்ரீகுமார், ர. வெங்கரமணன், ச. விஷ்ணுவர்தன், ஸ்ரீலதா, இந்து தமிழ் திசை, 22 நவம்பர் 2025

 மேற்கோள்கள் 

பகுப்பு:செங்கல்பட்டு மாவட்ட ஏரிகள்